cyanic-selkie/wikianc huggingface dataset:
Den store nordiske MC-krigen
Overblikk
Nyttårsaften 1980 ble Jørn «Jønke» Nielsens motorsykkelklubb tatt opp i Hells Angels og den første danske avdeling var nå i København. De kjempet imot den rivaliserende motorsykkelklubben Bullshit fra 1980 til 1987. I 1984 ble Morticians MC dannet, og på begynnelsen av 1990-tallet var det mange motorsykkelklubber i hele Skandinavia. I 1992 – inntil da hadde Morticians MC og Hells Angels ellers vært på god fot med hverandre – ble Morticians MC og Hells Angels rivaler, da begge klubbene var blitt mere kriminelle. Morticians MC skiftet deretter navn til Undertakers MC og ble den 25. juni 1993 probationary (tatt opp) i Bandidos med to avdelinger i henholdsvis Stenløse og Hørsholm. Bandidos' eneste europeiske avdeling på daværende tidspunkt var i Marseille i Frankrike.
Robert Russell Bennett
Robert Russell Bennett (født 15. juni 1894, død 18. august 1981) var en amerikansk komponist og arrangør, best kjent for sin orkestrering av mange kjente oppsetninger på Broadway og musikaler som ble lagd i Hollywood.
Den store nordiske MC-krigen
Overblikk
I 1994 forsøkte Hells Angels å forhindre Morbids MC i å vokse seg inn i en etablert klubb og potensiell rival i Sverige. Morbids allierte seg således med Bandidos, og de ble prospect (tatt opp) i Bandidos. Outlaws hadde også tilsluttet seg Bandidos i Norge. Dette førte til en medikamentkrig mellom de to mektigste lovløse MC-klubbene i Skandinavia, Hells Angels og Bandidos, som politiet beskrev som et «dødbringende spill» for å bevise «hvem som er den hardeste». Mange havnebyer i Skandinavia, herunder København, ble brukt til å smugle narkotika inn fra Spania og Nederland.
Robert Russell Bennett
Bennett ble født inn i en svært musikalsk familie i Kansas City i Missouri. Hans far, George Bennett, spilte fiolin i Kansas City Symphony og trompet i Grand Opera House, mens hans mor, May, jobbet som pianist og lærer. Hun lærte Bennett å spille piano, mens hans far lærte ham å spille fiolin og trompet. Han fikk etterhvert også erfaring med andre musikkinstrumenter. Bennett-familien flyttet til en gård i Freeman i Missouri, da Bennett var fire år gammel. Innen den tid, hadde han demonstrert sine evner for musikk. Av hans tidlige oppvekst, ble han ofte oppfordret av hans far til å spille ethvert gitt instrument.
Den store nordiske MC-krigen
Overblikk
Problemene og konfliktene mellom medlemmene av Hells Angels og Bandidos eskalerte som følge av at klubbenes medlemmer hadde interesser i relasjon til navnlig narkotikamarkedet, og idet begge klubbers medlemmer ønsket monopol på adgangen til å utøve kriminalitet innenfor bestemte geografiske områder.
Italiensk Kyrenaika
Italiensk Kyrenaika var en italiensk besittelse i det som senere skulle bli Libya, mellom 1912 og 1934. Den inngikk i de italienske Nord-Afrika-territorier som ble erobret fra Det osmanske rike i 1911.
Den store nordiske MC-krigen
Krigen
Den første episoden som fant sted var en skytning mot MC Morbids' klubbhus i Helsingborg den 26. januar 1994, da et medlem ble såret. I februar 1994 var det enda en skytning i samme by, hvilket resulterte i at Joakim Boman, et medlem av Hells Angels døde. Kun noen dager senere ble Hells Angels' klubbhus også beskutt med et panservernvåpen. Den 22. juni 1994 blie presidenten for Klan MC, en alliert av Bandidos i Finland, skutt av Hells Angels og den 19. februar 1995 kom krigen til Norge etter en skyteepisode i Oslo mellom Hells Angels og Bandidos, hvilket endte med at et MC-medlem ble såret.
Robert Russell Bennett
Etter endt videregående utdanning, flyttet Bennett til Kansas City for å være en freelancemusiker. Han ble medlem av New York Flute Club på denne tiden. I 1917 meldte han seg til militæret, men ble kastet ut noen måneder senere på grunn av for dårlig helse og DA returnerte han til New York og tok opp sin musikalske karriere.
Italiensk Kyrenaika
Historikk
Italiensk Kyrenaika ble til i 1912, da det likesom italiensk Tripolitania ble likestilte besittelser innen Italiensk Nord-Afrika. I 1934 ble Italiensk Kyrenaika del av Italiensk Libya.
Den store nordiske MC-krigen
Krigen
Michael «Joe» Ljunggren, president for Bandidos MC Sverige, ble snikmyrdet den 17. juli 1995 og Bandidos svarte igjen ved å avfyre panservernraketter på Hells Angels' klubbhus i Helsingfors i Finland og Helsingborg i Sverige ni dager senere. To Bandidos-medlemmer ble senere dømt, Kai Tapio fikk seks års fengsel og Antti Tauno Tapani fikk fire års fengsel. Da Bandidos' president for Finland ankom til tinghuset i Helsingfors for å overvære rettssaken for Blom og Tapani, ble han overfalt av Hells Angels-medlemmer. En tatovørforretning i Helsingfors ble senere utsatt for hærverk som gjengeldelse.
Robert Russell Bennett
Den 26. desember 1919 giftet han seg med Louise Edgerton Merrill, som var datter av en musiker. Deres datter, Jean, ble født et år senere. Bennett studerte senere komposisjoner i Paris med Nadia Boulanger fra 1926 til 1929. Hans karriere som arrangør begynte å blomstre i 1919 mens han var ansatt i TB Harms, en prominent forlag for Broadway og Tin Pan Alley. De var pålitelige, men samtidig kreative innenfor rammen av formelaktige arrangeringer. Han har i årenes løp arbeidet tett med flere kjente komponister som f.eks. Irving Berlin, George Gershwin, Jerome Kern, Cole Porter og Richard Rodgers.
Italiensk Kyrenaika
Historikk
I 1920-årene kjempet italienske kolonlstyrker mot lokale opprørere i Kyrenaika. I 1931 ble opptørslederen Omar Mukhtar fanget og henrettet.
Den store nordiske MC-krigen
Krigen
På juledag 1995 ble to Hells Angels-medlemmer overfalt av Bandidos-supportere på en nattklubb i København, hvilket var med på å signalere begynnelsen på krigen i Danmark. I januar 1996 var det en rekke bombeattentater i Norge, Hells Angels' prospect-klubb Screwdrivers MC på Hamar og Hells Angels' klubbhus i Oslo var målene. En Hells Angels-eid bar i Helsingfors ble også bombet en måned senere. Den 1. mars 1996 angrep Hells Angels Bandidos' klubbhus i Helsingfors, hvor to Bandidos-medlemmer ble såret. Jarkko Kokke, visepresidenten for Bandidos MC Finland, døde 16 dager senere på hospitalet av sine skader. To Hells Angels-prospects ble senere anholdt for mordet, Ilkka Ukkonen ble idømt tolv og et halvt års fengsel og Jussi Penttinen blev idømt seks år fengsel.
Italiensk Kyrenaika
Historikk
I Kyrenaika bodde ved 1930-årenes avslutning over 20.000 italienske bosettere, for det meste langs kysten. Dette gav en sterk økonomisk utvikling mot slutten av perioden. For italienske bosettene ble det i 1938 grunnlagt småbyene Baracca, Maddalena, Oberdan, D'Annunzio og Battisti, og i 1939 Mameli og Filzi. For familiene til styrkene knyttet til to italiensk-libyske divisjoner Sibelle og Pescatori ble garnisonsbyene Gedida-Nuova, Nahida-Risorta, Zahra-Fiorita og el-Fager-Alba bygd. .
Den store nordiske MC-krigen
Krigen
Den 10. mars 1996 var det to koordinerte angrep mot Bandidos. På parkeringsplassen ute foran Københavns lufthavn ble Bandidos-medlemmet Uffe Larsen skuddrept og ytterligere tre Bandidos-medlemmer hardt skadet. De var nettopp ankommet lufthavnen etter en tur i Helsingfors. På Oslo lufthavn, Fornebu ble et Bandidos-medlem forsøkt drept ved ankomsten, han ble rammet i brystet, men overlevde. Michael Brokside fra Hells Angels ble i Østre Landsret i København den 20. desember 1996 idømt 16 års fengsel for drapet. Kim Jensen og Ove Witthøft, også fra Hells Angels, ble henholdsvis idømt åtte års og seks års fengsel for drapsforsøk. Jørgen «Fehår» Nielsen, Svend Erik Holst og Johnny Engelhof Nielsen ble frikjent for drap og drapsforsøk, men den 3. april 1997 reiste statsadvokat Karsten Hjorth en ny sak, etter nye beviser. Den 16. oktober 1997 ble Jørgen «Fehår» Nielsen idømt 16 års fengsel, mens Svend Erik Holst og Johnny Engelhof Nielsen hver ble idømt 10 års fengsel. Ved Højesteret den 8. september 1998 ble dommen for Jørgen «Fehår» Nielsen endret fra 16 års fengsel til fengsel på livstid. Svend Erik Holst og Johnny Engelhof Nielsen fikk samtidig deres dommer på ti års fengsel endret til tolv års fengsel. I april og mai 1996 var det enda en rekke bombeattentater mot Hells Angels' klubbhus i Helsingborg, Snoldelev ved Roskilde og deres prospect-klubb Avengers MC ble også angrepet i Nørresundby i Aalborg.
Italiensk Kyrenaika
Historikk
Særlig i 1930-årene ble infrastrukturen utbygd, med en kystvei mellom Tripoli og Benghazi, jernbanene Benghazi-Barce og Benghazi-Soluch, og Benghazis havn.
Den store nordiske MC-krigen
Krigen
Jan «Face» Krogh Jensen, et Bandidos-medlem, ble skutt og drept i Drammen i Norge den 15. juli 1996, og Hells Angels-supportere ble skutt seks dager senere i Oslo. To Hells Angels-medlemmer ble også skutt og såret samme måned i Malmö og den 25. juli 1996 i Jyderup Statsfængsel ble «Jønke» Nielsen utsatt for et drapsforsøk da to menn trengte inn i fengselsblokken hvor de løsnet tallrike skudd imot den låste celledøren. På gulvet foran døren detonerte en håndgranat. «Jønke» ble rammet flere steder på kroppen av skudd og ingen ble dømt for attentatet. Dansk Fængselsforbund krevde i april 1996 at alle MC-medlemmer ble fjernet fra de åpne fengsler, etter at et Bandidos-medlem også var blitt utsatt for drapsforsøk i Horserød Fængsel den 26. april 1996. Daværende justitsminister Bjørn Westh uttalte senere den 25. juli 1996 at det nå ikke var flere MC-medlemmer fra de rivaliserende klubber i de åpne fengsler, og alle var blitt flyttet til lukkede fengsler. Den 28. august 1996 ble visepresidenten fra Hells Angels i Helsingborg forsøkt drept.
Den 12. september 1996 detonerte en kraftig sprengladning anbragt i en Opel Kadett foran Hells Angels' klubbhus i Roskilde. Det skjedde omfattende skader på klubbhuset samt bygninger opp til 100 meter vekk, men ingen kom til skade. Den 6. oktober 1996 avholdt Hells Angels deres årlige «Viking Party» i klubbhuset i Titangade på Ydre Nørrebro i Købehavn, og flere hundre mennesker var samlet på stedet da en panservernrakett avfyrt fra noen nærliggende hustak hamret inn i klubbhuset. To personer, prøvemedlemmet Louis Linde Nielsen og Janne Krohn som bodde i Ægirsgade og kun deltok på festen, ble drept på stedet og ytterligere 19 personer ble såret. Ved Østre Landsret i København den 13. mars 1998 blev Bandidos-medlemmet Niels Poulsen idømt fengsel på livstid for attentatet. Den 30. oktober 1996 eksploderte en bilbombe utenfor Hells Angels' klubbhus i Oslo. Mot slutten av 1996 var det skytninger mot Bandidos-medlemmer i Horsens og Aalborg. Den 10. januar 1997 ble Hells Angels-medlemmet Kim Thrysøe Svendsen drept i sin bil i Aalborg, da ukjente gjerningsmenn avfyrte tre skudd imot hans bil. Etter skuddene mistet han kontrollen over sin bil, som fortsatte inn i en lyktestolpe og veltet rundt. Kriminalpolitiet etterforsket saken og siktet flere medlemmer av Bandidos for drapet, men på grunn av manglende beviser ble de frikjent og drapet er fortsatt uoppklart. I februar 1997 ble et varetektsfengslet medlem av Bandidos forsøkt drept mens han sov i sin celle i et arresthus, da en panservernrakett brøt gjennom panserglasset til cellen, men den detonerte ikke, og på Amager i København ble enda et Bandidos-medlem forsøkt drept, da han på vei til sin bil ble skutt, Bandidos-medlemmet overlevde. Bandidos svarte igjen, da det etterfølgende fant sted skyteepisoder mot Hells Angels-medlemmer i Frederiksberg.
Den 1. mai 1997 ble et varetektfengslet Bandidos-medlem forsøkt drept idet en barbermaskin innlevert til ham i Vestre Fængsel inneholdt 95 gram sprengstoff – den ville ha gått av hvis han hadde satt den i en stikkontakt. I samme måned ble det ytterligere begått fire drapsforsøk mot Bandidos-medlemmer, en supporter ble rammet av skudd fra en pencilpistol i Køge, en molotovcocktail ble kastet imot en supporters leilighet i København, tre relaterte personer til Bandidos ble rammet av skudd i Aalborg og et tidligere medlem i Helsingborg ble beskutt i sin bil i Malmö. Den 4. juni 1997 eksploderte en bilbombe ute foran et Bandidos-klubbhus i Drammen, en tilfeldig forbipasserende, Irene Astrid Bækkevold, ble drept. Et Hells Angels-medlem ble i 2002 dømt for attentatet. Tre dager senere ble Bandidos-medlemmet Björn Gudmandsen skutt og drept og ytterligere tre ble såret, da en umaskert gjerningsmann skjøt imot de fire Bandidos-medlemmene, som satt på en kafeteria i Liseleje i Nordsjælland. I 1998 ble Hells Angels-medlemmet Vagn «Krudt» Smidt idømt 16 års fengsel for drap og drapsforsøk, men Anklagemyndigheden anket dommen til Højesteret, som den 20. november 1998 idømte ham fengsel på livstid. Den siste hendelsen i krigen fant sted den 11. juni 1997 i Bandidos' klubbhus i Dalby, da klubbhuset var luremineret med en håndgranat.
Den 25. september 1997 brakte TV Avisen et innslag med Bent «Blondie» Nielsen fra Hells Angels og Jim Tinndahn fra Bandidos, hvor de uttalte at de to klubbene hadde inngått en fredsavtale. Den 1. november 1997 kjørte de to klubbene en fredstur igjennom København og politiet ga i hele november måned våpenamnesti til å avlevere ulovlige våpen og sprengstoff.
Veien til Canterbury
Veien til Canterbury (italiensk originaltittel: I racconti di Canterbury) er en italiensk sex-komedie fra 1972 med manus og regi av Pier Paolo Pasolini. Filmen handler om en del pilegrimmer som forteller hverandre pikante historier for å fordrive tiden. Filmen er basert på Geoffrey Chaucers kjente verk Canterbury-fortellingene.
Filmen er en slags oppfølger til Dekameronen, som Pasolini lagde året i forveien.
Filmen ble vist under Filmfestivalen i Berlin i 1971, hvor den vant Gullbjørnen.
Helmut Käutner
Helmut Käutner (født 25. mars 1908 i Düsseldorf i Det tyske keiserrike, død 20. april 1980 i Castellina in Chianti i Italia) var en tysk regissør, skuespiller og kabaretartist som var fremtredende i Tyskland på 1940- og 50-tallet med en rekker populære, upolitiske filmer som kjennetegnes av poetisk realisme som Nattfugler i St. Pauli (Große Freiheit Nr. 7) og Unter den Brücken. I flere av filmene kritiserte han militarisme og byråkrati, blant annet i Autostrada (1946), Den siste broen (1954), Djevelens general (1955) og Himmel uten stjerner (1955).
Bakgrunn
Helmut Käutner ble født i Düsseldorf, men vokste opp i Essen. Han studerte blant annet filosofi og teatervitenskap ved Universitetet i München.
Teater
I München var han i 1930 med og dannet en kaberetgruppe som gjennom sin innsats ved feiringen av Goetheåret i 1932 fikk suksess og fikk turnere i den tyskspråklige verden. Gruppen fremtrådte også i filmen Kreuzer Emden fra 1932. Käutner ble raskt en etablert skuespiller og regissør på teaterscener.
Film
I 1939 regisserte han sin første langfilm, Kitty und die Weltkonferenz, som imidlertid ble forbudt i Tyskland straks etter premieren, med henvisning til «pro-britiske tendenser». Käutner så deretter til å holde sine filmer upolitiske. Med unntak av filmen ''På gjensyn, Franziska! (Auf Wiedersehn, Franziska)'' fra 1941, der myndighetene fremtvang en krigspropagerende avslutning, er Käutners filmer fra nazistårene utpreget upolitiske. De kjennetegnes i stedet av en poetisk realisme som også vant tilhengere i utlandet. Blant hans viktigste filmer fra den tiden var Ronanze in Moll (1943), ''Große Freiheit Nr. 7 (1944) og Unter den Brücken'' (1945). Den sistnevnte gikk nesten tapt i andre verdenskrigs siste fase. Men to kopier ble reddet over til Sverige, og filmen kunne senwre befeste en fremtredende stilling i den tyske filmhistorien.
Etter krigen deltok Helmut Käutner i omorganiseringen av landets teaterverden. Allerede i 1947 var han returnert til filmen, med Autostrada som var Vest-Tysklands aller første langfilm. Blant hans tyske etterkrigsfilmer er Den siste broen (1954), Der Teufels General (1955) og Der Hauptmann von Köpenick (1956), som ble fremgangsrike både i hjemlandet og utenlands.
Mot slutten av 1950-tallet produserte han også to amerikanske filmer. I Hollywood fikk han egentlig ingen suksess, hvorpå han returnerte til hjemlandet med en mer ujevn produksjon.
På 1960-tallet ble Käutners karriere i kinofilmen stadig mer perifer, men han var produktiv innen fjernsyn og radioteater. Käutner sto bak en rekke populære hørespill, først for Radio Hamburg og senere NWDR. Han var også en kjent kabaretartist i Tyskland og skrev teksten til fler av sangene i filmene han regisserte.
I 1977 pensjonerte han seg og slo seg ned i Toscana. Året derpå ble han utnevnt til æresprofessor av Berlins senat.
Han døde i sitt hus i Italia i 1980.
Myrlilje
Myrlilje (Tofieldia calyculata) er en flerårig urt.
Long Beach lufthavn
Long beach lufthavn (IATA: LGB, ICAO: KLGB) er en lufthavn nordøst for sentrum av Long Beach i Los Angeles County i delstaten California i USA. Lufthavnen ligger 29 km nordøst for den langt større Los Angeles internasjonale lufthavn, og lufthavnen avlaster for en del av trafikken dit. I tillegg til rullebanene finnes seks helikopterlandingsplasser, alle med asfaltdekke.
Myrlilje
Hovedutbredelsen er i Alpene, Nord-Karpatene og åslandskapet nord for disse fjellene fra Øst-Frankrike til Hviterussland. Arten har nordlige utposter på Gotland og i Estland, og er også kjent fra Pyreneene og Montenegro. I sør er den en fjellplante, og i det franske departementet Alpes-Maritimes vokser den i en høyde på 800–2500 moh.
Anton Christian Houen
Anton Christian Houen (født 18. september 1823 i Arendal, død 26. juli 1894 i Sveits) var en norsk lærer, mesén og forretningsmann. Han ble utnevnt til Kommandør av St. Olavs ordenen i 1892, og fikk det italienske Æreskorset og tittelen Baron
Han var sønn av Ole Houen og Christiane Margarete Lund, og bror av Christopher Holfeldt-Houen. Faren var lærer ved Arendal Borger- og realskole, men ble senere kjøpmann. Som 15-åring reiste han fra Norge, og i 1845 startet han eget firma i Newcastle i England, hvor han drev handel med diverse land rundt Middelhavet. Der giftet han seg med Mary Ann Tompson, og sammen fikk de fire barn. Han trakk seg tilbake som 50-åring med en betydelig formue, og han tilbrakte mesteparten av sine siste år i Firenze i Italia.
Han donerte mange store pengesummer til diverse formål i Norge, blant annet en større sum til Fridtjof Nansens «Fram»-ekspedisjon 1893–1896, Nasjonalgalleriet, og til nytt orgel i den nye Trefoldighetskirken i hjembyen Arendal, som ikke hadde råd til nytt orgel på grunn av bankkrakket i 1886. Han opprettet også «Den Houenske Margaretastiftelse» hvor han donerte 200.000 kr til opprettelse av et aldershjem til minne om hans mor, «A.C. Houens legat» som gir stipend til norske forskere og kunstnere, og arkitekturprisen «Houens fonds diplom».
Som takk for donasjonen til Fram-ekspedisjonen fikk han en øy i Nordishavet oppkalt etter seg, «Houens Ø». Øya bærer fortsatt Houens navn, men navnet er en russisk oversettelse, Ostrov Khouena.
I Arendal er minnelunden «Anton Chr Houens plass» oppkalt etter Houen. Plassen ligger ved Trefoldighetskirken og fungerer som minnelund for falne fra Arendal under andre verdenskrig.
Gabriele de Paolis
Gabriele Aimone Lanza de Paolis, baron av Castrignano (født 7. mars 1924 i Bengasi i Italiensk Kyrenaika, død 4. november 1984 i Lecce i Italia) var en italiensk offiser.
De Paolis tilbragte barndommen i Italiensk Kyrenaika, der faren tjenestegjorde i de italienske styrker. Familien ble så repatriert til Italia. Han begynte ved Accademia militare di Modena og steg i gradene til divisjonsgeneral.
Husvik (Sør-Georgia)
Husvik er en tidligere hvalfangststasjon på nordkysten av Sør-Georgia i Sør-Atlanteren. Hvalfangststasjonen ble etablert 24. desember 1907 av A/S Tønsbergs Hvalfangeri. Virksomheten i Husvik ble nedlagt i 1931. I de 24 årene det var drift i Husvik ble 16 200 hval fanget og 900 000 fat hvalolje og 380 000 sekker guano produsert.
I 1945 ble fangsten til Husvik gjenopptatt, og med etablering av et stort kjøttfryseanlegg i 1957 startet den første norske kjøttproduksjonen i Antarktis. Kjøttproduksjonen ble kortvarig og i 1960 overtok Albion Star stedet. Stasjonen ble delvis demontert og kjøttfryseanlegget flyttet til Grytviken. I 1979 ble Husvik solgt til det skotske selskapet Christian Salvesen & Co. I 1992 ble stedet gitt tilbake til britiske myndigheter.
I sesongen 2005-2006 ble norske håndverkere engasjert av South Georgia Heritage Trust for å restaurere noen av bygningene. I mars 2006 ble bestyrervillaen restaurert.
To km sør for Husvik ligger en kirkegård med 34 graver fra perioden 1910 til 1959.
Husvik har sitt navn etter Husvik i Slagen i Vestfold, hvor den første bestyreren Søren Berntsen kom fra.
San Millán de la Cogolla
San Millán de la Cogolla er en lite befolket kommune i La Rioja, (Spania). Den har sitt navn fra 600-tallets (St.Emilianus også kalt San Millán)) som levde her, samt fra formen til fjellene omkring (ordet cogolla betyr "hette"). Tettstedet er kjent for sine tvillingklostre Yuso og Suso, som kom på UNESCOs verdensarvliste i 1997. I 2007 var innbyggertallet 303, etter at det falt mye i løpet av 1900-tallet. Området er spanskspråklig, men noen lokale stedsnavn er av baskisk opphav.
Historien til klostrene i San Millán
Suso er det eldste av de to klostrene, og her ble de første kjente sitater på spansk og baskisk språk skrevet. I dag finnes disse på museum i Madrid.
Über
Über eller ueber kommer fra tysk og er et kognat fra latin super, gresk ὑπέρ (hyper) og engelsk over.
På 2000-tallet ble über også kjent som et synonym for super på grunn av videospillentusiasters overdrevne bruk av ordet i for eksempel skytespillet Team Fortress 2, hvor våpenets über-charge bokstavelig talt betyr «super charged», generelt med en forsterkende betydning.
Bruk av ordet på tysk
På tysk er über en preposisjon, men brukes også som affiks i sammensatte ord. Begge viser til en tilstand eller hendelse som innebærer økt høyde eller mengde i fysisk forstand, eller til en overdrivelse (eks.: Übertreibung) i overført betydning.
Über kan oversettes med over, meta og super på norsk, hovedsakelig i sammensatte ord, men oversettelsen avhenger av sammenhengen. Et eksempel kan være Friedrich Nietzsches begrep Übermensch som oversettes med «overmenneske».
Et uttrykk som über cool høres merkelig ut for tyskspråklige personer. De ville heller brukt obercool, der ober betyr «øverste», «høyere» eller «overlegen». For eksempel bruker tyskspråklige hærer gradsbetegnelser som Oberleutnant («fenrik» eller «sekondløytnant»).
Gi en liten blomst
Gi en liten blomst er et musikkalbum med Cowboy-Laila, utgitt i 1980.
Junior-VM i orientering 1997
Junior-VM i orientering 1997 ble arrangert i Leopoldsburg i Belgia i 1997.
Selvantennelse
Selvantennelse eller selv(an)tenning er et teknisk uttrykk for antennelse av et stoff uten vesentlig tilførsel av varme eller gnister utenfra. I norsk brannstatistikk oppgis dette som årsak til nærmere 50 branner årlig. Medregnes branntilløp og uoppklarte branner, blir antallet betydelig høyere. De fleste slike branner kan forebygges. .
Selvantennelse oppstår særlig i porøst brennbart materiale, svakt fuktig høy, kullstøv og tørrende oljer. Et kjent eksempel på det siste er filler eller stålull som har blitt brukt til påføring av kokt linolje. Langsom oksidasjon i materialet utvikler varme, og lettantennelige stoffer kan bli frigjort. Varmeutviklingen kan skyldes én eller flere av følgende faktorer:
Ofte skjer selvantennelsen ved at reaksjonen skjer inne i materialet, der varmen ikke så lett unnslipper til omgivelsene. Dermed stiger temperaturen, og dette øker i sin tur hastigheten av oksidasjonen og derved varmeutviklingen. Temperaturen kan da komme opp i selvantennelsestemperaturen for materialet, og det tar fyr.
9. serierunde i Premier League 2020/21
9. runde i Premier League 2020/21 startet lørdag 21. november kl. 13:30 med og  på St James' Park i Newcastle upon Tyne, og avsluttet søndag 22. november kl. 17:30 med oppgjøret mellom og  på Elland Road i London
Prestegjeld (Norge)
Prestegjeld var tidligere et geografisk, administrativt område i Den norske kirke. Prestegjeldet var historisk den grunnleggende forvaltningsenheten i Norge også i verdslig forstand og forløper til kommunene. Et prestegjeld bestod av ett eller flere kirkesogn. Prestegjeldet var i sin tur underlagt et prosti og et bispedømme.
Prestegjeld som forløpere til kommunene
Prestegjeldene hadde ikke bare betydning som kirkelige forvaltningsenheter; de var den grunnleggende forvaltningsenheten også i verdslig forstand. Slik fylte prestegjeldene i tidligere tider mange av de funksjonene senere tiders kommuner har. Sogneprestene fikk etter reformasjonen en sentral rolle som statlige embedsmenn i sine lokalsamfunn med omfattende kontroll- og forvaltningsoppgaver som gikk langt utover de spesifikt kirkelige funksjoner. Dermed var sognepresten ikke bare en religiøs leder, men statens fremste representant i prestegjeldet med ansvar for for eksempel skolevesen, registrering av innbyggere, statlige kunngjøringer og forsøk på å påvirke innbyggerne på ulike felt (for eksempel utbredelse av nye metoder innen landbruk), og mye annet. Å gå i kirken var obligatorisk og kirkelige handlinger hadde også en rettslig karakter; kirken var dermed også prestegjeldets viktigste møteplass. Sognepresten var som regel blant prestegjeldets fremste menn, og prestegården var ofte den største gården i prestegjeldet.
Ved etableringen av formannskapsdistrikter, fra 1853 betegnet kommuner, bestemte § 1 i formannskapslovene av 14. januar 1837 at «hvert prestegjeld på landet» skulle utgjøre et eget formannskapsdistrikt fra og med den 1. januar 1838; prestegjeldene var dermed de direkte forløperne til de moderne kommunene. Etterhvert som den offentlige administrasjonen ble utbygget utover på 1800-tallet overtok kommunale tjenestemenn gradvis de fleste verdslige oppgavene som tidligere hadde ligget hos sognepresten.
Prestegjeld i nyere tid
I et prestegjeld var det ofte flere prestestillinger (kapellaner) som administrativt er underlagt en sogneprest. Et prestegjeld hadde også andre ansatte, som kateket, diakon og kantor. Gruppen av ansatte i et prestegjeld betjente alle sognene i prestegjeldet.
Sognene har på sin side en betydning i kirkens rådsstruktur. Hvert sogn har et eget sogneråd (menighetsråd). Sognerådene velger medlemmer til et kirkelig fellesråd (fellesrådet) i kommunen.
Fra 1989 ansettes sogneprester og kapellaner av bispedømmerådene. Det er om lag 1300 prester i menighetstjeneste i Den norske kirke.
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket. Kirken er nå organisert med de ulike sognene som grunnenheter, og prestene er ansatt i et prosti i stedet for i et prestegjeld.
Før ordningen ble utfaset i 2004 var det følgende prestegjeld i Norge:
Diplocoelus
Diplocoelus er en slekt av biller som lever på sopp, særlig under barken på døde trær. To arter er funnet i Norge.
Utseende
Små til middelsstore biller (1,4 – 8,5 mm), avlange, brunlige, oversiden oftest med lange, oppstående hår. Hodet er stort og bredt med små, utstående fasettøyne. På undersiden av hodet, rett under og bak fasettøynene, sitter det et par groper som åpner utover, i bunnen av disse sitter en hårtufs. Antennene er litt kortere enn hodetog brystskjoldet til sammen, 11-leddete, med en stor, to- eller tre-leddet kølle. Brystskjoldet (pronotum) er omtrent firkantet sett ovenfra, noe tilsmalnende forover, bredere enn langt og grovt punktert. På hver side, parallelt med sideranden, er det en lengdekjøl som bærer en rekke av krumme børster. Dekkvingene er parallellsidige, med fine hår og tydelige punktrekker. Beina er korte og slanke, føttene fire- eller fem-leddete.
Seier’n er vår
Seier'n er vår kan være:
Fading
Fading er en variasjon i radiosignal. I radioteknisk sammenheng betyr fading variasjon i signalstyrke og signalforvrenging. Fading oppstår når det motsatte signalet er sammensatt av to eller flere bølger som har fulgt forskjellige veier fra sender til mottakar. Den mest kjente formen for fading er bølger som har spredt seg langs jordoverflaten og bølger som er blitt reflektert fra ionosfæren.
Fading skjer oftest for fjerntliggende stasjoner på mellom- og kortbølge, mens lokale stasjoner på langbølge og FM-radio sjelden blir forstyrret. En prøver å unngå fading ved å benytte automatisk volumkontroll i mottakarene, og ved å benytte flere frekvenser og antenner samtidig, slik at en kan velge det signalet som til en hver tid har best kvalitet, såkalt diversity-teknikk.
Husvik
Husvik kan vise til:
CPUBuilders Linux
CPUBuilders Linux er en tidligere Linuxdistribusjon fra USA som var basert på Fedora.
Distribusjonen benyttet skrivebordsmiljøene GNOME og KDE. Distribusjonen støttet datamaskinarkitekturen 32-biter x86.
Versjon 3.0 ble lansert 21. oktober 2003.
US Open Championship 1990
US Open Championship 1990 ble arrangert på Medinah Country Club i Medinah, Illinois i USA i 1990.
389 Directory Server
389 Directory Server, tidligere kalt Fedora Directory Server, er en tjener for lettvekts katalogaksessprotokoll som er utviklet av Red Hat, som en del av selskapets Fedora Project. Navnet 389 er avledet av portnummeret til protokollen. Red Hat tilbyr også en versjon av 389 kalt Red Hat Directory Server gjennom et ekstra abonnement på toppen av Red Hat Enterprise Linux.
Første versjon ble lansert 8. desember 2005. Siste versjon er 1.3.5.3 som ble lansert 9. mai 2016
Wiesław Gawłowski
Wiesław Stanisław Gawłowski (født 19. mai 1950 i Tomaszów Mazowiecki, død 14. november 2000 i Białołęka) var en polsk volleyballspiller som deltok i de olympiske leker 1972 i München, 1976 i Montréal og 1980 i Moskva. Gawłowski ble olympisk mester i volleyball under OL 1976 i Montréal. Han var med på det polske laget som vant volleyballturneringen for menn foran Sovjetunionen og Cuba. Polen vant semifinalen over Japan med 3-2 og i finalen vant de med 3-2 over Sovjetunionen. Gawłowski spilte seks kamper i OL-turneringen.
Google Drive
Det er tredjeparts Google Drive-applikasjoner som kan bli installert fra Chrome Web Store. Disse programmene, som kjører i Google Chrome, opererer med filer online på internett, og kan bli brukt til å redigere bilder, videoer, fakser, signere dokumenter og administrere prosjekter og lignende.
I tillegg til nettsidene trenger Google Drive en klient for å synkronisere filer. Ved starten av tjenesten var programvare tilgjengelig for følgende enheter: på Mac med Lion (10.7) og Snow Leopard (10.6); PC-er med Windows XP, Windows Vista og Windows 7.
Operativsystemer for mobiler: på Android smarttelefoner og nettbrett med Eclair og nyere oprativsystemer (Android 2.1+); på iPhone og iPad, iOS 3.0+. Linux-støtte er på vei. Ifølge Sundra Pichai fra Google, vil Google Drive bli tett integrert med Chrome OS versjon 2.0.
Lagring
Google Drive gir brukerne 15 gigabyte når bruker lager en gratis konto (April 2014). Dette stiger konstant hele tiden. Google sin mening med at plassen skal bli større hele tiden, er at du ikke skal behøve å slette noen mail. Men det kommer jo litt an på hvor store mailene er, og hvor mye store mail du får.
Ekstra plass, som er delt mellom Picasa og Google Drive, fra 100 GB (29.80 kr i måneden) og opp til 30TB kan bli ervervet gjennom et abonnement.
Eierskap og lisensiering
Siden Google bare har en enhetlig brukervilkårs- og personvernspolitikk, kan det synes som om Google beholder en svært bred rettighet til å reprodusere, bruke, og lage avledet arbeid fra innhold som er lagret på Google Drive.
Ifølge CNET har Google – i motsetning til konkurrerende tjenester som Dropbox, OneDrive – bredt med rettigheter for å bruke og lage avledet arbeid fra innhold lagret på tjenesten. Denne lisensen er evigvarende og gjelder også etter at filene har blitt fjernet. Selv om brukerne beholder intellektuelle eiendomsretten, tillater den brede Google Drive-lisensen utvinning og analysering av opplastet innhold, for å tilpasse reklame og andre tjenester som Google gir til brukerne. Dette bruker de for å promotere tjenesten.
I en annen rapport, fra The Verge, står det at Googles brukervilkår stort sett er de samme som alle andres, og litt bedre i noen tilfeller.
Furuglansvikler
Furuglansvikler (Cydia cognatana) er en sommerfugl i gruppen av viklere (Tortricidae).
Utseende
En middelsstor (vingespenn 12-15 millimeter), sjokoladebrun vikler. Forvingen har en kommaformet, hvit flekk med brun midtstripe ved bakkanten, en buet, sølvfarget tverrstripe utenfor denne, og noen hvite flekker langs fram- og ytterkantene. Bakvingen er brun, ubetydelig lysere enn forvingens grunnfarge.
Levevis
Larven utvikler seg på barken av furu (Pinus sylvestris).
Utbredelse
Arten finnes bare i Europa, i et nokså smalt belte fra Italia i sør til Fennoskandia i nord, utenom dette beltet er den bare funnet i Storbritannia. I Norge er den utbredt på det sørlige Østlandet, men det er også funn fra Sør-Trøndelag og det nordlige Nordland.
Elia Bolaños
Elia Bolaños er en guatemalansk tidligere friidrettsutøver, som konkurrerte i sprintløp.
Idrettskarriere
Bolaños deltok i Sentralamerikanske og karibiske leker 1950, der Guatemala fikk sølv på 4 x 100 meter stafett, bak Jamaica. Bolaños løp der sammen med Graviola Ewing, María C. Resinos og Judith Andrade.
Referanser
<References />
Mirosław Rybaczewski
Mirosław Rybaczewski (født 8. juli 1952 i Warszawa), polsk volleyballspiller som deltok i de olympiske leker 1976 i Montréal. Rybaczewski ble olympisk mester i volleyball under OL 1976 i Montréal. Han var med på det polske laget som vant volleyballturneringen for menn foran Sovjetunionen og Cuba. Polen vant semifinalen over Japan med 3-2 og i finalen vant de med 3-2 over Sovjetunionen. Rybaczewski spilte seks kamper i OL-turneringen.
Åndelige øvelser
Forskjellige former for «åndelige øvelser» hadde eksistert tidligere, men Ignatius gav dem en klassisk utforming. Under intensiv ledelse av den såkalte eksersisiemesteren under fire uker, med meditasjonsøvelser i stillhet og ensomhet, skal en eksistensiell beslutning fattes for Gud.
Gislene
Gislene (originaltittel: Cul-de-Sac) er en britisk psykologisk thrillerfilm fra 1966, regissert av Roman Polanski. Filmen er basert på et manuskript av Gérard Brach og Roman Polanski. Den var Polanskis andre engelskspråklige film og ble filmet i Storbritannia.
Cool Linux
Cool Linux er en tidligere Linuxdistribusjon fra USA som var basert på Fedora. Distribusjonen var en del av LINUX EMERGENCY CD project.
Gislene
Filmen ble vist under Filmfestivalen i Berlin i 1966, hvor den vant Gullbjørnen.
Cool Linux
Distribusjonen benyttet vindusbehandleren IceVW. Distribusjonen støttet datamaskinarkitekturen 32-biter x86.
Versjon 1.34 ble lansert 1. september 2002. Siste versjon var 2.3 som ble lansert 16. september 2003.
Gislene
Handling
En amerikansk gangster, Dickey, skyver en ødelagt bil langs en motorvei gjennom stigende sjøvann, samtidig som hans eksentriske følgesvenn Albie ligger i bilen og blør etter et skuddsår etter et mislykket ran. De får problemer med det stigende tidevannet, og ser ut til å være på vei mot en dyster og avsidesliggende øy. På øya i et mørkt slott på en bakketopp, bor en dypt nevrotisk, middelaldrende engelskmann ved navn George sammen med hans andre kone, den unge og promiskuøse Teresa. Dickey bryter seg inn i huset og ringer til hans sjef, Katelbach, for å sende noen for å hjelpe ham og Albie. Deretter kobler han fra telefonen, og holder ekteparet som gissel for å vente på Katelbachs ankomst dagen etter.
Når Albie dør av skadene, tvinger Dickey ekteparet til å grave en grav for ham. Neste morgen nærmer en bil seg. Dette viser seg å være noen av Georges motbydelige venner som har dukket opp uanmeldt ved slottet. Dickey later som han arbeider ved slottet som tjener, men Teresa begynner å flørte med en av gjestene, Cecil, og George gjør sitt beste for å kvitte seg med alle gjestene så raskt som mulig. Teresa stjeler Dickeys pistol, og gir den til George. Dickey får til slutt beskjed om at Katelbach ikke kommer likevel. George skyter Dickey med pistolen. George glir deretter i en tilstand av sjokk, og ser ut til å ikke kunne bevege seg. Plutselig hører de en bil nærme seg. De vet ikke at sjefen til Dickey har forlatt ham, og ekteparet antar at Katelbach har dukket opp.
Ugeskrift for Retsvæsen
Ugeskrift for Retsvæsen (i juridisk litteratur ofte forkortet UfR eller simpelthen U) er et dansk tidsskrift som utgis av forlaget Thomson. Tidsskriftet inneholder alle de vesentligste avgjørelsene fra Højesteret samt prinsipielle dommer og kjennelser fra Sø- og Handelsretten og landsrettene. Dommene gjengis som hovedregel i full tekst, men det tilføyes et resumé (også kalt domshoved). Andre dommer gjengis kun som resumé.
Tidsskriftet har også et litterært avsnitt som inneholder juridiske artikler, kommentarer til dommer og anmeldelser.
I tillegg til papirversjonen utkommer Ugeskriftet også tidsskriftet i en nettutgave med utvidede søke- og oppslagsmuligheter.
I juridisk litteratur henvises det ofte til dommer ved hjelp av henvisninger til Ugeskriftet. Det foregår oftest i formen U XXXX.YYY Z D/K. Her angir XXXX årgangen for Ugeskriftet, YYY angir sidetallet, Z angir instansen som har avsagt avgjørelsen og D/K angir om avgjørelsen er en dom eller en kjennelse. Sistnevnte opplysning angis dog ikke konsekvent. For eksempel henviser U 2005.3014 V til den kjennelse fra Vestre Landsret som er gjengitt i Ugeskriftet fra 2005, side 3014.
Andre nevneverdige danske doms- og avgjørelsessamlinger er for eksempel Tidsskrift for Familie- og Arveret (TFA), Tidsskrift for Kriminalret (TfK), Tidsskrift for Bygge- og Boligret (TBB), Kendelser om Fast Ejendom (KFE), Tidsskrift for Skatter og Afgifter (TFS), Forsikrings- og Erstatningsretlige Domme (FED) samt Miljøretlige Afgørelser og Domme (MAD). De utgis likeledes alle av forlaget Thomson.
Historie
Ugeskrift for Retsvæsen utkom første gang i 1867 og avløste Tidsskrift for Retsvæsen. Det var de samme folkene som sto bak, og det første nummeret i 1867 ble redigert av overrettssakfører P. Casse og auditør J.H. Mundt.
Man forventet dengang at det ville komme en gang i uken, og at det ville bli til cirka 75 ark (1 200 sider) i året, hvilket har endret seg til i dag å være ca. 3 000 sider i året. Prisen var seks riksdaler årlig, men det var kun en bindingsperiode på tre måneder.
Collins Peak
Collins Peak er et lite, men markant fjell, 1 810 moh., på østsiden av Malta Plateau ved enden av ryggen hvor Handbreen og Linebreen flyter sammen i Victory Mountains i Victoria Land i Antarktis.
Fjellet ble kartlagt av U.S. Geological Survey fra landmålinger og flyfoto tatt av U.S. Navy, 1960–64, og ble navnsatt av Advisory Committee on Antarctic Names etter Eric J. Collins som var biolog ved Hallett-stasjonen 1965–66.
Holmes Hills
Holmes Hills er en gruppe rygger og nunataker med høyder opp mot om lag 1 700 moh mellom Runcornbreen og Beaumontbreen, og grenser i sørvest til Brennecke Nunataks, sør i det sentrale Palmer Land i Antarktis. De ble kartlagt av U.S. Geological Survey fra flyfoto tatt av U.S. Navy i 1966–69, og kartlagt av British Antarctic Survey i 1972–73. I forbindelse med at flere navn i området er kalt opp etter forskere på kontinentaldrift, ble åsene navsatt av Advisory Committee on Antarctic Names i 1978 etter den skotske geolog Arthur Holmes, en geologiprofessor ved Edinburgh University i 1943–56.
Chris Hemsworth
Chris Hemsworth (født 11. august 1983 i Melbourne) er en australsk skuespiller, kjent for rollen som Thor i filmen med samme navn, men har også spilt i en rekke andre filmer og TV-serier, deriblant filmen Star Trek (2009) og såpeserien Home and Away.
Barndom
Hemsworth er bror til Liam Hemsworth, som spilte i filmversjonen av boken The Hunger Games. Hans eldre bror Luke er også skuespiller.
Karriere
Hemsworth spilte rollen som Kim Hyde fra 2004 til 2007 i såpeserien Home and Away. Han gjorde opprinnelig audition for en annen rolle, som han ikke fikk, men imponerte produsentene såpass mye at de lagde en ny rollefigur spesielt for ham. Dette ble hans gjennombrudd som skuespiller i hjemlandet. Hemsworth var med i Dancing with the Stars – den australske versjonen av Strictly Come Dancing – i 2006. Han ble slått ut i program 7, og ble dermed nummer seks i konkurransen.
Hemsworth spilte deretter i flere amerikanske filmer. Han hadde en mindre rolle i A Perfect Getaway (2009),hvor han spilte mot Steve Zahn og Milla Jovovich. Det hadde han også i storfilmen Star Trek. Han hadde så en av hovedrollene i thrilleren Ca$h (2010), mot blant andre Ringenes herre-skuespilleren Sean Bean.
Det store gjennombruddet i Hollywood kom i filmen Thor (2011), hvor han spilte tittelrollen. Filmen, som ble regissert av Kenneth Branagh, hadde et budsjett på 150 millioner dollar og spilte inn det tredobbelte på verdensbasis. Hemsworth fikk mye skryt for sin macho tolkning av rollen. Andre som medvirket i filmen er skuespillere som Natalie Portman, Anthony Hopkins, Tom Hiddleston og Stellan Skarsgård.
Hemsworth har også roller i actionfilmen Red Dawn (en nyinnspilling av filmen fra 1984) og skrekkfilmen The Cabin in the Woods, som begge ble utgitt i 2012. Han spilte også en av hovedrollene i The Avengers, der han gjentok rollen som Thor. Han rotter seg i den filmen sammen med andre superhelter som Iron Man (Robert Downey jr.), Captain America (Chris Evans) og Hulken (Mark Ruffalo) for å stoppe superskurken Loki (Tom Hiddleston).
Etter suksessen med Thor ble også klart at han ville spille Jegeren i Snehvit-versjonen Snow White and the Huntsman (2012), sammen med blant andre Kristen Stewart og Charlize Theron. I 2013 spilte han racerføreren James Hunt i Ron Howards biografiske actiondrama Rush, som omhandler hvordan forholdet mellom Hunt og erkerivalen Niki Lauda (Daniel Brühl) var på 70-tallet. Senere på året gjentok han rollen som Thor i Thor: The Dark World.
Privatliv
Hemsworth har tidligere hatt et forhold til Isabel Lucas, som spilte Tasha Andrews i Home and Away. Han er nå gift med skuespilleren Elsa Pataky. De møttes gjennom deres felles agent tidlig i 2010. De giftet seg i desember 2010.
Bothrideres
Bothrideres er en slekt av biller som lever i ganger i død ved. Noen er soppetere, andre er parasitter på vedborende insekter. Det er funnet fem arter i Norden, tre av dem i Norge, to av disse foreløpig bare på Akershus festning.
Utseende
Små til middelsstore (3,5 – 8 mm), avlange, sylindriske til noe flate biller, dekkvingene vanligvis med lengdekjøler. Hodet er stort og bredt med små, utstående fasettøyne. Antennene er omtrent så lange som hodet er bredt eller litt lengre, 11-leddete med en kraftig, to-leddet kølle (av og til synes den bestå av bare ett ledd). Brystskjoldet (pronotum) er omtrent firkantet sett ovenfra, lengre enn bredt, av og til med påfallende groper, opphøyde kjøler eller pigger. Dekkvingene er avlange, parallellsidige, fint hårete, vanligvis med flere tydelige lengdekjøler, av og til også med påfallende knøler. Beina er middels lange, slanke, med fire-leddete føtter.
Levevis
Tunnelbillene lever i ganger i død ved. Noen er soppetere, andre angriper larver, pupper og nyklekte voksne av treborende biller, særlig trebukker (Cerambycidae).
Tony Daley
Anthony Mark «Tony» Daley (født 18. oktober 1967 i Birmingham) er en engelsk tidligere fotballspiller og senere fotballtrener, som nå er fysisk trener for Wolverhampton Wanderers FC. Daley spilte kantposisjon i sin aktive karriere og er mest kjent for sine perioder hos henholdsvis Aston Villa FC og nevnte Wolverhampton. Han var også en del av Englands tropp under EM i fotball 1992 i Sverige.
Klubbkarriere
Daley gikk gradene i sin hjemklubb Aston Villa og fikk sin førstelagsdebut for klubben i en alder av 17 år den 20. april 1985 mot Southampton FC. Han spilte for Villa over ti sesonger, og bidro til at klubben endte på en respektabel andreplass i serien både 1989/1990-sesongen og 1992/1993-sesongen. Han var også svært delaktig i at Aston Villa vant finalen 3–1 i ligacupen mot Manchester United FC i mars 1994.
Daley forlot Aston Villa til fordel for Wolverhampton Wanderers FC i juli 1994 på en overgangssum verdt 1,25 millioner pund. Wolverhampton var på dette tidspunktet ledet av manager Graham Taylor, som også var Daleys sjef i Aston Villa (1987–1990) og på det engelske herrelandslaget under tiden da Daley ble tatt ut til spill der. Hans tid hos Wolves ble plaget av skader og påfølgende mangel på spilletid, noe som bare gav ham 21 seriekamper på fire sesonger.
I juli 1998 ble han for tredje gang gjenforent med Graham Taylor etter at han gikk på en fri overgang til Watford FC, som da spilte på andre nivå. Også her var han plaget av skader, og gikk glipp av klubbens sluttspurt i serien, som endte med opprykk til Premier League. I juni 1999 meldte han fri overgang til Walsall FC, som da spilte i League One (nivå 3). Etter å ha tilbragt seks måneder i klubben dro han videre til Forest Green Rovers FC i Football Conference, hvor han avsluttet spillerkarrieren sin og la opp som aktiv spiller i juli 2002.
Etter at han la opp som spiller fullførte han en bachelorgrad i sport og trening ved Coventry University, samtidig som han var fysisk trener hos Forest Green Rovers og ungdomstrener for Aston Villa. Etter fullførte studier arbeidet han som fysisk trener hos Sheffield United FC fra 2002 til 2007, før han deretter ble ansatt i samme stilling hos Wolverhampton Wanderers.
Landslagskarriere
Daley fikk sin landslagsdebut for den 13. november 1991 mot, en kamp som endte uavgjort 1–1. Han ble deretter tatt ut i landslagstroppen til EM i fotball 1992 i Sverige av landslagstrener Graham Taylor. Her spilt han kantspiller i Englands to kamper mot henholdsvis (0–0) og  (1–2), men fikk ikke spille uavgjortkampen mot  (0–0) eller noen flere kamper i det (for Englands del) mislykkede mesterskapet. Hans syvende og siste landskamp kom for øvrig mot Sverige i dette mesterskapet, og han ble ikke tatt ut til flere landskamper.
Chuck Biscuits
Chuck Biscuits (født Charles Montgomery 17. april 1965) er en canadisk trommeslager.
Han er mest kjent som et av de tidligere medlemmene av bandet Red Hot Chili Peppers. Han har også spilt for Danzig og Black Flag.
Murmidius
Murmidius er en slekt av stort sett små, blanke og flate biller som gjerne finnes under barken på døde trær. De er sannsynligvis rovdyr.
Utseende
Små, ovale og hvelvede, halvblanke eller blanke, brunlige til svarte biller.
Levevis
Barkglansbillene finnes vanligst under barken på døde trær, men kan også forekomme i kompost og annet råtnende plantemateriale. Man vet lite konkret om biologien deres, men man antar at de er rovdyr som lever av andre smådyr. De synes sjelden å være spesielt tallrike, men de er lette å overse på grunn av sin beskjedne størrelse. Murmidius ovalis, som forekommer over hele Jorda, er et skadedyr på lagrede matvarer.
Eddie Taylor
Edward «Eddie» Taylor (født 29. januar 1923 i Benoit i Mississippi i USA, død 25. desember 1985) var en amerikansk bluesmusiker. I 1987 ble han posthumt valgt inn i Blues Hall of Fame.
Musikerkarriere
Eddie Taylor flyttet til Chicago i 1949, og begynte snart å spille på Maxwell Street. Eddie ble en del av dette bluesmiljøet, sammen med blant andre Eddie Jones, Floyd Jones og Little Walter.